ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองตะพาน ตำบลตาขันอำเภอบ้านค่ายและตำบลน้ำคอก ตำบลทับมา ตำบลเชิงเนินตำบลนาตาขวัญตำบลบ้านแลง ตำบลเนินพระตำบลท่าประดู่ตำบลปากน้ำ อำเภอเมืองระยองจังหวัดระยอง อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการกำจัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติกระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นทีบริเวณดังต่อไปนี้ทิศเหนือ จดถนนสาธารณะไม่ปรากฏชื่อ ฟากเหนือคลองสาธารณะไม่ปรากฏชื่อ ฝั่งเหนือ ทางหลวงแผ่นดินหมายเลข ๓๑๓๘ ฟากตะวันตกเส้นขนานระยะ ๓๐๐ เมตร กับศูนย์กลางถนนสาธารณะไม่ปรากฏชื่อที่เชื่อมระหว่างทางหลวงแผ่นดินหมายเลข ๓๑๓๘ และถนน ยธ. รย. ๒๐๐๔ สายบ้านเชิงเนิน- ชากบก เส้นขนานระยะ ๓๐๐ เมตร ศูนย์กลางถนนถนน ยธ. รย. ๒๐๐๔ สายบ้านเชิงเนิน -ชากบก และเส้นขนาน ๓๐๐ เมตร กับศูนย์กลางถนน รพช. รย. ๓๐๑๕ สายบ้านนาตาขวัญ -ตาขันทิศตะวันออก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๓๙ เส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๔๐และเส้นแบ่งเขตการปกครองระหว่างตำบลบ้านแลง ตำบลเชิงเนินและตำบลตะพงทิศใต้ จดเส้นขนานระยะ ๕๐๐ เมตรกับแนวชายฝั่งทะเลอ่าวไทยทิศตะวันตกจดเส้นตั้งฉากกับถนนเลียบชายฝั่งตรงจุดที่อยู่ห่างจากถนนเลียบชายฝั่งบรรจบกับถนนท่าบรรทุก ไปตามทิศตะวันตกตามแนวถนนเลียบชายฝั่งเป็นระยะ ๓,๑๐๐ เมตรเส้นขนานระยะ ๗๐๐ เมตรกับถนนเลียบชายฝั่ง เส้นขนานระยะ ๔๐๐ เมตรกับศูนย์กลางถนนท่าบรรทุกเขตป่าสงวนแห่งชาติ ป่าหนองสนมเส้นขนานระยะ ๓๐๐ เมตรกับศูนย์กลางถนนท่าบรรทุก เส้นแบ่งเขตการปกครองระหว่างตำบลเนินพระกับตำบลทับมาและถนนรพช. รย. ๓๐๑๗ สายบ้านคลองช้างตาย - บ้านหนองสนม ฟากตะวันตกเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๗๐๐เมตรกับศูนย์กลางทางหลวงแผ่นดินหมายเลข ๓๖ เส้นขนานระยะ ๗๐๐เมตรกับศูนย์กลางทางหลวงแผ่นดินหมายเลข ๓๑๓๘ และเส้นตรงที่เป็นเส้นตั้งฉากกับทางหลวงแผ่นดินหมายเลข๓๑๓๘ ตรงจุดที่ทางหลวงแผ่นดินหมายเลข ๓๑๓๘ บรรจบกับถนนสอาดพัฒนาไปทางทิศตะวันตกเฉียงเหนือ เป็นระยะ ๗๐๐ เมตรทิศตะวันออก จดทางหลวงแผ่นดินหมายเลข ๓๑๓๘ฟากตะวันตกทิศใต้ จดทางหลวงแผ่นดินหมายเลข ๓๖ ฟากเหนือเขตเทศบาลนครระยอง จังหวัดระยอง และเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๖ทิศตะวันตกจดเส้นตรงที่เป็นเส้นตั้งฉากกับทางหลวงแผ่นดินหมายเลข ๓๖ตรงจุดที่ทางหลวงแผ่นดินหมายเลข ๓๖ บรรจบกับถนนรพช. รย. ๓๐๕๒ สายบ้านหนองมหาด -ชายกระป้อม ไปทางทิศเหนือเป็นระยะ ๗๐๐ เมตร๒.๒ ทิศเหนือ จดถนนสอาดพัฒนา ฟากใต้ ถนน ยธ. รย.๒๐๐๔ สายบ้านเชิงเนิน - ชากบก ฟากตะวันตก และถนนพัฒนประเสริฐ ฟากใต้ทิศตะวันออก จดทางหลวงแผ่นดินหมายเลข ๓๑๓๙ฟากตะวันตกทิศใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๖ เขตเทศบาลนครระยอง จังหวัดระยองและทางหลวงแผ่นดินหมายเลข ๓๖ ฟากเหนือทิศตะวันตก จดทางหลวงแผ่นดินหมายเลข ๓๑๓๘ฟากตะวันออก๒.๓ ทิศเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๖ เขตเทศบาลนครระยอง จังหวัดระยองและทางหลวงแผ่นดินหมายเลข ๓๖ ฟากใต้ทิศตะวันออก จดถนนจันทอุดม ฟากตะวันตกทิศใต้ จดถนน ค๒ (ราษฎร์อุทิศ เรือนขวัญ) และเขตเทศบาลนครระยอง จังหวัดระยองทิศตะวันตก จดถนนรพช. รย. ๓๐๑๗สายบ้านคลองช้างตาย - บ้านหนองสนม ฟากตะวันออก๒.๔ ทิศเหนือ จดทางหลวงแผ่นดินหมายเลข ๓๖ ฟากใต้คลองทับมาฝั่งใต้ เส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๖ทิศใต้ จดทางหลวงแผ่นดินหมายเลข ๓ (ถนนสุขุมวิท)ฟากเหนือ เขตเทศบาลนครระยอง จังหวัดระยอง และถนน ค๒ (ราษฎร์อุทิศ)ทิศตะวันตก จดถนนจันทอุดม ฟากตะวันออก๒.๕ ทิศเหนือจดเส้นแบ่งเขตการปกครองระหว่างตำบลทับมากับตำบลเนินพระทิศตะวันออก จดถนนรพช. รย. ๓๐๑๗สายบ้านคลองช้างตาย - บ้านหนองสนม ฟากตะวันตก และถนนท่าบรรทุก ฟากตะวันตกทิศใต้ จดถนนเลียบชายฝั่ง ฟากเหนือทิศตะวันตก จดเส้นตั้งฉากกับถนนเลียบชายฝั่งตรงจุดที่ถนนเลียบชายฝั่งบรรจบกับถนนท่าบรรทุก ไปทางทิศตะวันตก ระยะ ๓,๑๐๐ เมตรแม่น้ำระยอง ฝั่งใต้ เส้นขนานระยะ ๔๐๐ เมตร กับถนนท่าบรรทุก เขตป่าสงวนแห่งชาติป่าหนองสนม เส้นขนานระยะ ๓๐๐ เมตร กับศูนย์กลางถนนท่าบรรทุก และเส้นขนานระยะ ๓๐๐เมตร กับถนนรพช. รย. ๓๐๑๗ สายบ้านคลองช้างตาย - บ้านหนองสนม๒.๖ ทิศเหนือ จดทางหลวงแผ่นดินหมายเลข ๓(ถนนสุขุมวิท) ฟากใต้ ทิศตะวันออก จดซอยราษฎร์สามัคคี ฟากตะวันตกถนนราษฎร์บำรุง ฟากใต้ ถนนราษฎร์บำรุง ซอย ๑๑ ฟากตะวันตกทิศใต้ จดแม่น้ำระยอง ฝั่งใต้ทิศตะวันตก จดถนนท่าบรรทุก ฟากตะวันออก๒.๗ ทิศเหนือ จดแม่น้ำระยอง ฝั่งใต้และถนนศรีเมือง ฟากใต้ทิศตะวันออก จดถนนตากสินมหาราช ฟากตะวันตกทิศใต้ จดแม่น้ำระยอง ฝั่งเหนือทิศตะวันตก จดแม่น้ำระยอง ฝั่งตะวันตก๒.๘ ทิศเหนือ จดถนนริมน้ำ ฟากใต้ แม่น้ำระยองฝั่งตะวันตก ฝั่งใต้ และฝั่งเหนือ และทางหลวงแผ่นดินหมายเลข ๓ (ถนนสุขุมวิท)ฟากใต้ทิศตะวันออก จดคลองระบายน้ำสาย ๓ ฝั่งตะวันตกทิศใต้ จดแม่น้ำระยอง ฝั่งเหนือทิศตะวันตก จดถนนตากสินมหาราช ฟากตะวันออกข้อ ๒ให้กำหนดพื้นที่บางส่วนในท้องที่ตำบลหนองตะพาน ตำบลตาขัน อำเภอบ้านค่ายและตำบลน้ำคอก ตำบลทับมา ตำบลเชิงเนิน ตำบลนาตาขวัญ ตำบลบ้านแลง ตำบลเนินพระตำบลท่าประดู่ ตำบลปากน้ำ อำเภอเมืองระยอง จังหวัดระยองภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร แต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) ที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๖ เมตร สำหรับอาคารที่มีขนาดพื้นที่ใช้สอยตั้งแต่ ๓๐๐ - ๕๐๐ ตารางเมตร และห่างจากเขตทางของถนนสาธารณะไม่น้อยกว่า ๑๐ เมตรสำหรับอาคารที่มีขนาดพื้นที่ใช้สอย ตั้งแต่ ๕๐๐ - ๑,๐๐๐ ตารางเมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) ที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตรสำหรับอาคารที่มีขนาดพื้นที่ใช้สอยตั้งแต่ ๓๐๐ - ๕๐๐ ตารางเมตรและห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๐ เมตรสำหรับอาคารที่มีขนาดพื้นที่ใช้สอย ตั้งแต่ ๕๐๐ - ๑,๐๐๐ ตารางเมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รบอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยโสรศ/พิมพ์๒๑พฤษภาคม ๒๕๕๐ฐิติพงษ์/ตรวจ๒๘พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๑๐)/ตอนพิเศษ ๑๐๑ ง/หน้า ๒๕/๔ กันยายน ๒๕๔๖